Keskustelu:Empire of the Petal Throne

message: Ehdotan . --Miihkali (K • M) 8. marraskuuta 2021 kello 23.21 (EET)
replies: text: Löysin artikkeliluonnoksen, kun kävin läpi vanhan muistitikun sisältöä. Mahdollisesti laajennan artikkelia Gary Alan Finen Shared Fantasy: Role Playing Games as Social Worlds ja Merja Leppälahden Roolipelaaminen: eläytymistä ja fantasiaharrastusverkostoja -kirjojen perusteella. --Miihkali (K • M) 8. marraskuuta 2021 kello 23.26 (EET)
replies: text: : Minun puolestani homma alkaa olla purkissa. Haen vielä huomenna kellarista Leppälahden kirjan, mutta muistaakseni siinä ei ollut mitään isompaa selontekoa Barkerista, kunhan mainitaan mies ja hänen pelinsä. Lupaava tämä uskoakseni on jo, puuttuuko Hyvä-tasolta jotain? Tavallaan tämä on varmaan jo aika lähellä suositeltuakin, koska näin marginaalisesta aiheesta on vaikea löytää lähteitä eikä kerrottavaakaan välttämättä ole kovin paljon. --Miihkali (K • M) 9. marraskuuta 2021 kello 22.17 (EET)
replies: text: :: Nopealla silmäyksellä sanoisin että onhan tämä jo hyvän tasolla, aihe kuitenkin sen verran marginaalinen. Luen huomenna tarkemmin ja laitan kommenttia jos kehitysehdotuksia tulee. --Hedelmätiski (keskustelu) 9. marraskuuta 2021 kello 23.41 (EET)
replies: text: ::: Miljööstä voisi ehkä tehdä oman artikkelin, jossa esitellään lyhyesti romaanit ja roolipelit. En usko, että muut sarjan pelit ovat wikimerkittäviä sinällään. Swords & Gloryn tarkemman kuvauksen voisi sitten siirtää Tékumel-artikkeliin. Tässä artikkelissa riittänee maininta, että Swords & Glory oli tarkoitettu Empire of the Petal Thronen jatko-osaksi, ja että maailmakirjaa voi käyttää myös alkuperäisen pelin kanssa, vaikka pelien säännöt eivät olekaan yhteensopivat. --Miihkali (K • M) 10. marraskuuta 2021 kello 12.01 (EET)
replies: text: :::: Hyvin kirjoitettu artikkeli ja aihekin on erittäin mielenkiintoinen (vähän on tullut vain D&D:tä pelattua mutta heti alkoi oma mielikuvitus laukata kun luki tuosta miljööstä). Tässä on kyllä jo Hyvä-tason artikkeli helposti. Eilen mietin että onko Tékumelin linkitys tarpeellista, mutta jos maailmasta vain saa tarpeeksi kirjoitettua niin mikä ettei. --Hedelmätiski (keskustelu) 10. marraskuuta 2021 kello 13.47 (EET)

text: Oliskohan tämä jo tosiaan suositeltu. Vähintään helposti hyvä. Tosin sellainen huomio tuli: lahjakkuus arvotaan heittämällä satasivuista noppaa, mutta pelivälineissä ei tuota mainita. --PtG (keskustelu) 11. marraskuuta 2021 kello 23.20 (EET)
replies: text: : Roolipeleissä satasivuisella nopalla tarkoitetaan kahta 10-sivuista noppaa, joista toinen luetaan kymppeinä ja toinen ykkösinä. Aikaisemmin tosin käytettiin yleensä 20-sivuisia, joissa oli numerot 0–9 kahteen kertaan. Toisen sarjan voi värittää tussilla, jolloin samaa noppaa voi käyttää sekä 10- että 20-sivuisena. Kymmentahoisia noppia ei vielä 70-luvulla kauheasti käytetty, koska ne eivät ole muodoltaan säännöllisiä. Platonisia noppia valmistettiin jo ennen roolipelien syntyä, ei niinkään pelejä varten vaan matematiikan opetukseen. Satasivuisiakin valmistetaan nykyään, ne ovat sellaisia golfpallon näköisiä murikoita. Kun viimeksi näin omani, se pyöri edelleen... --Miihkali (K • M) 12. marraskuuta 2021 kello 13.15 (EET)
replies: text: :: Itsekin jäin tuota miettimään, kiitos selvennyksestä! --Hedelmätiski (keskustelu) 12. marraskuuta 2021 kello 13.18 (EET)
replies: text: ::: Tarkistin asian, ja ilmeisesti noita ei-arpakuutioita valmistettiin ihan pelejä varten, mutta Yhdysvalloissa niiden saatavuus oli heikkoa. Gary Gygax ilmeisesti tilasi ensimmäisen settinsä joltain opetustarvikkeisiin erikoistuneelta jälleenmyyjältä. Lisään artikkeliin huomautuksen, jossa selitetään asia. --Miihkali (K • M) 12. marraskuuta 2021 kello 14.52 (EET)
 oli kai sitten kannatusta. --Miihkali (K • M) 25. marraskuuta 2021 kello 18.27 (EET)
</div>
thread_title:  Laatuarviointi 

message: Maailmankirjallisuuden klassikkolinjani jatkuu. Artikkelin pituus ei päätä huimaa, mutta toisaalta näin marginaalisesta aiheesta ei ole paljoa kerrottavaakaan. Mahtaisiko siis mennä Suositelluksi, tai jos ei, niin mitä puuttuu? Ainakin miniatyyreistä pitäisi vielä kirjoittaa lisämateriaali-otsikon alle. Niitä on valmistanut parikin firmaa ja olivat ilmeisesti aikanaan varsin laadukkaina pidettyjä, vaikkakaan eivät välttämättä myyneet kauhean hyvin. Kylkiäisartikkeleiksi voisivat sopia M. A. R. Barker, roolipeli ja Dungeons & Dragons, mikäli niitä jaksaa laajentaa. Saapa nähdä. --Miihkali (K • M) 25. marraskuuta 2021 kello 18.29 (EET)
replies: text: Onhan tämä kyllä kattava. Siirsin muuten artikkelin listaan hyvistä artikkeleista (pelit-lista mielestäni se, minne sopii). Itselle ei tule kyllä nyt mitään ehdotuksia, itsehän mainitsit että miniatyyreistä voisi jotain kirjoittaa. Itse ehkä toivoisin jonkinlaista kuvitusta itse pelistä, mutta toisaalta sehän vaihtelee peliryhmältä peliryhmälle. Ehkäpä miniatyyreistä voisi olla jokin kuva, mutta toisaalta kuvilla pitäisi sitten olla jokin funktio. --Hedelmätiski (keskustelu) 26. marraskuuta 2021 kello 01.59 (EET)
replies: text: : Mulla taitaa jossain olla tallessa karttoja ja muuta paperisotaa siltä ajalta, kun kavereiden kanssa tätä pelattiin. En kyllä tiedä, ottaako niistä ulkopuolinen tolkkua. --Miihkali (K • M) 26. marraskuuta 2021 kello 09.00 (EET)

text: Aiheestaan varmaan jo kaikenkattava teos. Jonkinlainen kuva pelaamisesta (tai siihen liittyvistä esineistä) voisi tosiaan olla ihan kiva. Mutta eiköhän tätä ilman sitäkin voisi kannattaa. --PtG (keskustelu) 8. joulukuuta 2021 kello 23.26 (EET)
replies: text: : Onko tässä vielä jotain merkittävää korjattavaa vai viedäänkö SS-äänestykseen? Kuvia pelaamisesta ei nyt oikein ole saatavilla, kun ne alamaailmojen kartat ovat pelkkiä ruutupapereja täynnä viivoja ja pientä sotkuista tekstiä. Itse pelitilanteesta on paha näinä korona-aikoina saada kuvaa, enkä muutenkaan pidä siitä ajatuksesta, että naamani olisi jossain Wikipedia-artikkelissa, vaikka sitten roolipelienkin verukkeella. Voisin kyllä ottaa kuvan kahdesta tuollaisesta 20-sivuisesta nopasta, joissa on numerot 1–10 kahdesti ja joilla siis voidaan tuottaa mikä tahansa numero ykkösen ja sadan väliltä. Sitähän tässä pelissä käytetään ja artikkelin tekstissäkin käsitellään noppia pitkästi. --Miihkali (K • M) 27. tammikuuta 2022 kello 21.25 (EET)
replies: text: :: Se sopisi hyvin. Commonsissa varmaan kyllä nopista enemmän kuin tarpeeksi kuvia. Mitä tulee artikkeliin noin muuten niin itse en keksi lisättävää. Kattavasti käyty aihe läpi. --Hedelmätiski (keskustelu) 28. tammikuuta 2022 kello 08.04 (EET)
replies: text: ::: Siellä on monenlaisia noppia, mutta ei 20-tahoisia kympin noppia, joissa on luvut 0–9 kahdesti. Ainakaan en löytänyt. Itselläni sellaiset toki on, joten voisin ottaa niistä kuvan ja ladata eetteriin. --Miihkali (K • M) 17. helmikuuta 2022 kello 11.41 (EET)
replies: text: :::: Lisäsin noppakuvan. Vielä voisi tehdä erillisen artikkelin Swords & Glorysta ja tähän artikkeliin jättää lyhyen maininnan siitä, että Barkerin mukaan kyseessä oli edistyneempi versio Empire of the Petal Thronesta. --Miihkali (K • M) 13. maaliskuuta 2022 kello 17.33 (EET)
replies: text: ::::: Johdannossa on linkki Tékumeliin. Onko siitä tarkoitus tehdä oma artikkelinsa, vai tarvitaanko linkkiä? --PtG (keskustelu) 13. maaliskuuta 2022 kello 18.30 (EET)
replies: text: :::::: En osaa sanoa, onko se Wikimerkittävä? Ehkä on, ainakin Science Fiction Encyclopedialla on siitä erillinen artikkeli. --Miihkali (K • M) 13. maaliskuuta 2022 kello 20.02 (EET)
Hiljattain on tullut aika masentavia juttuja julkisuuteen Barkerista. Minulta on ainakin toistaiseksi mennyt maku kirjoittaa mitään tästä aiheesta, enkä tiedä onko Wikipedian julkisuuskuvan kannaltakaan hyvä idea panna juuri nyt Barkerin tuotoksia etusivulle näytteille. --Miihkali (K • M) 21. maaliskuuta 2022 kello 18.53 (EET)

text: Kysytään nyt kuitenkin vaikka tässä yhteydessä, että mikä olisi luonteva suomennos englannin editorial advisory committeelle? --Miihkali (K • M) 21. maaliskuuta 2022 kello 20.47 (EET)
replies: text: : Toimituksen neuvoa-antava komitea. Ehkä kannattaa tuo jotenkin kiertää (riippuen vähän minkälaisessa lauseessa sitä käyttää). --PtG (keskustelu) 21. maaliskuuta 2022 kello 21.42 (EET)
replies: text: :: Barker oli The Journal of Historical Review -nimisen uusnatsilehden editorial advisory committeen jäsen. --Miihkali (K • M) 21. maaliskuuta 2022 kello 21.46 (EET)
replies: text: ::: "Oli mukana lehden toimitusta neuvoneessa komiteassa" tjsp? --PtG (keskustelu) 21. maaliskuuta 2022 kello 22.21 (EET)
replies: text: :::: Käänsin sen nyt tuolla tavoin, vaikka vähän epäilenkin, että tuon komitean pääasiallinen tehtävä on ollut koota korkean oppiarvon omaavia samanmielisiä henkilöitä yhteen ja siten tuoda lehdelle edes vähän legitimiteettiä. Eli on mahdollista, ettei tuo komitea käytännössä ole juurikaan osallistunut lehden toimittamiseen vaan lähinnä asettanut auktoriteettinsa sen tueksi. --Miihkali (K • M) 22. maaliskuuta 2022 kello 13.26 (EET)
replies: text: ::::: Vaihtoehtoisesti: "kuului lehden neuvoa-antavaan toimituskuntaan". Mutta nykyinenkin ok. --Jähmefyysikko (keskustelu) 22. maaliskuuta 2022 kello 14.25 (EET)
replies: text: :::::: Toimitusneuvosto. --31. maaliskuuta 2022 kello 16.37 (EEST)  –Kommentin jätti Abc10 (keskustelu – muokkaukset)
replies: text: ::::::: Toimitusneuvosto taitaa olla virallisempi lautakunta, joka oikeasti päättää julkaisujen linjasta. Tällaisilla tietysti voi olla erilaisia nimityksiä, mutta tuo advisory committee kuulostaa enemmän joltain komitealta, jolta kysytään välillä jotain mielipiteitä. --PtG (keskustelu) 4. huhtikuuta 2022 kello 23.08 (EEST)
</div>
thread_title:  Arkistoitu vertaisarviointi